‘धर्म दृष्टि में मां-बहन आएंगी नजर, चर्म दृष्टि वालों को दिखती हैं केवल स्त्रियां’
संसारमें तीन प्रकार की दृष्टि होती हैं। पहली-धर्म दृष्टि, दूसरी-चर्म दृष्टि और तीसरी भागवत यानि आत्म दृष्टि। जो इंसान धर्म से महिलाओं को देखते हैं उन्हें सभी महिलाओं में मां बहन ही नजर आएंगी। चर्म दृष्टि वालों को तो सब स्त्रियां ही नजर आएंगी। आत्म दृष्टि में पवित्रता होती है।
कच्चा कैंप स्थित रामलीला ग्राउंड में चल रही भागवत कथा के पांचवें दिन शुक्रवार को कुरुक्षेत्र से पहुंचे महामंडलेश्वर डॉ. स्वामी शाश्वतानंद महाराज ने सती अनसुइया से जुड़े प्रसंग की चर्चा करते हुए मनुष्य की दृष्टि की यह व्याख्या की। उन्होंने चिंता व्यक्त करते हुए कहा कि भारत का सीने जगत चर्म दृष्टि को बढ़ावा दे रहा है। यही कारण है कि आज संसार का नजरिया भी हमारे देश के प्रति बदल रहा है।
अधर्मका पालन करने वाले मनुष्य नहीं
महाराजने कहा कि अधर्म का पालन करने वाले मनुष्य कैसे हो सकते हैं। मनुष्य सामाजिक प्राणी है जो मर्यादा लांघ ही नहीं सकता। धर्म के बिना समरसता का विकास भी नहीं होगा।
भारतीयधर्म में नहीं है अंधविश्वास
भारतीयधर्म में अंधविश्वास नहीं है। यहां के पौराणिक पात्रों के नामों पर ही उसका दार्शनिक अर्थ है। उसे समझने पर सारे पात्र मानवीय प्रतिनिधियों के रूप में सिद्ध होते हैं। सारी कथाएं जीवन मूल्यों को स्पष्ट एवं सिद्ध करती हैं।
अनुसुइया का अर्थ है ईर्ष्या रहित अभेद दृष्टि। धर्म दो प्रकार के होते हैं। सहज सायाश। सहज का अर्थ है धर्म के प्रति कुछ साधन प्रयोग करके धर्म का पालन करना। सहज धर्म का पालन करते हुए अनुसुइया के सामने साधु वेष में देवता आए और उन्होंने नग्न होकर दुग्धपान की भिक्षा मांगी। इसमें धर्म की गहराई छुपी है। क्योंकि साधु की आचार संहिता में स्त्री केवल मां है और पतिव्रता स्त्री के लिए पुरुष मात्र पुत्र के समान हैं। मां और पुत्र के बीच कोई अावरण नहीं होता। इसलिए सती अनुसूइया ने देवताओं को दुग्ध भीक्षा देने से पहले उन्हें इसके योग्य आयु अवस्था में पहुंचाया। धर्म का पालन करने वालों के लिए सभी की सोच अच्छी होती है। इस अवसर पर महामंडेलश्वर साध्वी ऊषा महाराज, डॉ. महेंद्र कुरुक्षेत्र, बिसंभर तनेजा, सुरेश गुप्ता सरोज गुप्ता मदन अनेजा मौजूद रही।
पानीपत. कच्चाकैंप में आयोजित श्रीमद्भागवत कथा में उपस्थित श्रद्धालु।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva awa_Deva